Fhuair Uisdean Ros, bràthair an Iarla Rois mu dheireadh, còir sgrìobhe air fearann Bhaile nan Gobhainn ann an 1374 agus fhuair e ceannas a' chinnidh a-rèir lagh nan cinnidhean. B'e Rosaich Bhaile nan Gobhainn, prìomh theaghlaich a' chinnidh fad 3 linntean ach thàinig an loidhne gu crìch nuair a chaochail Dàibhidh Ros, fear Bhaile nan Gobhainn, ann an 1711. Chaidh an oighreachd a thoirt do Rosaich Hawkhead ann an Siorrachd Rinn Friù, ged nach robh càirdeas fala eadar an dà theaghlach. Chaidh an ceannas-cinnidh do Ros Bhaile Chailnidh. Bha na Rosaich air taobh an Riaghaltias aig àm nan ar-a-mach Seumasach ach dh'fhuiling an cinneadh gu mòr aig àm nam fuadaichean nuair a rinn iomadh neach-cinnidh imrich a dh'Ameireaga a Tuath